पराशरस्मृतिः/दशमोध्यायः
<table>		
		
<td><p>		
	चातुर्वर्ण्येषु सर्वेषु हितां वक्ष्यामि निष्कृतिम्  ।अगम्या गमने चैव शुद्ध्यै चान्द्रायणं चरेत्   ।। १०.१  ।।	</p>
<td><p>		
	एकैकं ह्रासयेद्ग्रासं कृष्णे शुक्ले च वर्धयेत् ।अमावास्यां न भुञ्जीत ह्येष चान्द्रायणो विधिः    ।। १०.२  ।।	</p>
<td><p>		
	कुक्कुटाण्डप्रमाणं तु ग्रासं वै परिकल्पयेत् ।अन्याथा भावदोषेण न धर्मो न च शुध्यति    ।। १०.३  ।।	</p>
<td><p>		
	प्रायश्चित्ते ततश्चीर्णे कुर्याद्ब्रह्मणभोजनम्  ।गोद्वयं वस्त्रयुग्मं च दद्याद्विप्रेषु दक्षिणां    ।। १०.४  ।।	</p>
<td><p>		
	चण्डालीं वा श्वपाकीं वा ह्यभिगच्छति यो द्विजः   ।त्रिरात्रं उपवासित्वा विप्राणां अनुशासनम्  ।। १०.५  ।।	</p>
<td><p>		
	सशिखं पवनं कृत्वा प्राजापत्यद्वयं चरेत् ।गोद्वयं दक्षिणां दद्याच्छुद्धिं पाराशरोऽब्रवीत्   ।। १०.६  ।।	</p>
<td><p>		
	क्षत्रियो वाथ वैश्यो वा चण्डालीं गच्छतो यदि   ।प्राजापत्यद्वयं कुर्याद्दद्याद्गोमिथुनद्वयं    ।। १०.७  ।।	</p>
<td><p>		
	श्वपाकीं वाथ चण्डालीं शूद्रो वा यदि गच्छति   ।प्राजापत्यं चरेत्कृच्छ्रं चतुर्गोमिथुनं ददेत् ।। १०.८  ।।	</p>
<td><p>		
	मातरं यदि गच्छेत्तु भगिनीं स्वसुतां तथा   ।एतास्तु मोहितो गत्वा त्रीणि कृच्छ्राणि संचरेत्   ।। १०.९  ।।	</p>
<td><p>		
	चान्द्रायणत्रयं कुर्याच्छिश्नच्छेदेन शुध्यति   ।मातृष्वसृगमे चैवं आत्ममेढ्रनिकर्तनं    ।। १०.१०  ।।	</p>
<td><p>		
	अज्ञानेन तु यो गच्छेत्कुर्याच्चान्द्रायणद्वयम्  ।दश गोमिथुनं दद्याच्छुद्धिं पारशरोऽब्रवीत्   ।। १०.११  ।।	</p>
<td><p>		
	पितृदारान्समारुह्य मातुराप्तां तु भ्रातृजाम्  ।गुरुपात्नीं स्नुषां चैव भ्रातृभार्यां तथैव च    ।। १०.१२  ।।	</p>
<td><p>		
	मातुलानीं सगोत्रां च प्राजापत्यत्रयं चरेत् ।गोद्वयं दक्षिणां दद्याच्छुध्यते नात्र संशयः   ।। १०.१३  ।।	</p>
<td><p>		
	पशुवेष्यादिगमने महिष्युष्ट्रीकपीस्तथा   ।खरीं च सूकरीं गत्वा प्राजापत्यव्रतं चरेत्   ।। १०.१४  ।।	</p>
<td><p>		
	गोगामी च त्रिरात्रेण गां एकां ब्राह्मणे ददन्  ।महिष्युष्ट्रीखरीगामी त्वहोरात्रेण शुध्यति    ।। १०.१५  ।।	</p>
<td><p>		
	डामरे समरे वापि दुर्भिक्षे वा जनक्षये   ।बन्दिग्राहे भयार्ता वा सदा स्वस्त्रीं निरीक्षयेत् ।। १०.१६  ।।	</p>
<td><p>		
	चण्डालैः सह संपर्कं या नारी कुरुते ततः   ।विप्रान्दश वरान्कृत्वा स्वकं दोषं प्रकाशयेत्   ।। १०.१७  ।।	</p>
<td><p>		
	आकण्ठसंमिते कूपे गोमयोदककर्दमे   ।तत्र स्थित्वा निराहारा त्वहोरात्रेण निष्क्रमेत् ।। १०.१८  ।।	</p>
<td><p>		
	सशिखं वपनं कृत्वा भुञ्जीयाद्यावकौदनम्  ।त्रिरात्रं उपवासित्वा त्वेकरात्रं जले वसेत् ।। १०.१९  ।।	</p>
<td><p>		
	शंखपुष्पीलतामूलं पत्रं वा कुसुमं फलम्  ।सुवर्णं पञ्चगव्यं च क्वाथयित्वा पिबेज्जलम्  ।। १०.२०  ।।	</p>
<td><p>		
	एकभक्तं चरेत्पश्चाद्यावत्पुष्पवती भवेत् ।व्रतं चरति तद्यावत्तावत्संवसते बहिः    ।। १०.२१  ।।	</p>
<td><p>		
	प्रायश्चित्ते ततश्चीर्णे कुर्याद्ब्राह्मणभोजनम्  ।गोद्वयं दक्षिणां दद्यच्छुद्धिं पाराशरोऽब्रवीत्   ।। १०.२२  ।।	</p>
<td><p>		
	चातुर्वर्ण्यस्य नारीणां कृच्छ्रं चान्द्रायणं व्रतम्  ।यथा भूमिस्तथा नारी तस्मात्तां न तु दूषयेत्  ।। १०.२३  ।।	</p>
<td><p>		
	बन्दिग्राहेण या भुक्ता हत्वा बद्ध्वा बलाद्भयात् ।कृत्वा सांतपनं कृच्छ्रं शुध्येत्पाराशरोऽब्रवीत्   ।। १०.२४  ।।	</p>
<td><p>		
	सकृद्भुक्ता तु या नारी नेच्छन्ती पापकर्मभिः   ।प्राजापत्येन शुध्येत ऋतुप्रस्रवणेन च   ।। १०.२५  ।।	</p>
<td><p>		
	पतत्यर्धं शरीरस्य यस्य भार्या सुरां पिबेत् ।पतितार्धशरीरस्य निष्कृतिर्न विधीयते   ।। १०.२६  ।।	</p>
<td><p>		
	गायत्रीं जपमानस्तु कृच्छ्रं सांतपनं चरेत् ।गोमूत्रं गोमयं क्षीरं दधि सर्पिः कुशोदकं    ।। १०.२७  ।।	</p>
<td><p>		
	एकरात्रोपवासश्च कृच्छ्रं सांतपनं स्मृतम्  ।जारेण जनयेद्गर्भं मृतेऽव्यक्ते गते पतौ    ।। १०.२८  ।।	</p>
<td><p>		
	तां त्यजेदपरे राष्ट्रे पतितां पापकारिणीम्  ।ब्राह्मणी तु यदा गच्छेत्परपुंसा समन्विता    ।। १०.२९  ।।	</p>
<td><p>		
	सा तु नष्टा विनिर्दिष्टा न तस्यागमनं पुनः   ।कामान्मोहात्तु या गच्छेत्त्यक्त्वा बन्धून्सुतान्पतिं    ।। १०.३०  ।।	</p>
<td><p>		
	सा तु नष्टा परे लोके मानुषेषु विशेषतः   ।मदमोहगता नारी क्रोधाद्दण्डादिताडिता   ।। १०.३१  ।।	</p>
<td><p>		
	अद्वितीया गता चैव पुनरागमनं भवेत् ।दशमे तु दिने प्राप्ते प्रायश्चित्तं न विद्यते    ।। १०.३२  ।।	</p>
<td><p>		
	दशाहं न त्यजेन्नारीं त्यजेन्नष्टश्रुतां तथा   ।भर्ता चैव चरेत्कृच्छ्रं कृच्छार्धं चैव बान्धवाः   ।। १०.३३  ।।	</p>
<td><p>		
	तेषां भुक्त्वा च पीत्वा च अहोरात्रेण शुध्यति   ।ब्राह्मणी तु यदा गच्छेत्परपुंसा विवर्जिता    ।। १०.३४  ।।	</p>
<td><p>		
	गत्वा पुंसां शतं याति त्यजेयुस्तां तु गोत्रिणः   ।पुंसो यदि गृहे गच्छेत्तदशुद्धं गृहं भवेत्   ।। १०.३५  ।।	</p>
<td><p>		
	पतिमातृगृहं यच्च जारस्यैव तु तद्गृहम्  ।उल्लिख्य तद्गृहं पश्चात्पञ्चगव्येन सेचयेत् ।। १०.३६  ।।	</p>
<td><p>		
	त्यजेच्च मृण्मयं पात्रं वस्त्रं काष्ठं च शोधयेत् ।संभारान्शोधयेत्सर्वान्गोबालैश्च फलोद्भवान्  ।। १०.३७  ।।	</p>
<td><p>		
	ताम्राणि पञ्चगव्येन कांस्यानि दश भस्मभिः   ।प्रायश्चित्तं चरेद्विप्रो ब्राह्मणैरुपपादितम्  ।। १०.३८  ।।	</p>
<td><p>		
	गोद्वयं दक्षिणां दद्यात्प्राजापत्यद्वयं चरेत् ।इतरेषां अहोरात्रं पञ्चगव्यं च शोधनम्  ।। १०.३९  ।।	</p>
<td><p>		
	उपवासैर्व्रतैः पुण्यैः स्नानसंध्यार्चनादिभिः   ।जपहोमदयादानैः शुध्यन्ते ब्राह्मणादयः    ।। १०.४०  ।।	</p>
<td><p>		
	आकाशं वायुरग्निश्च मेध्यं भूमिगतं जलम्  ।न प्रदुष्यन्ति दर्भाश्च यज्ञेषु चमसा यथा   ।। १०.४१  ।।	</p>
</table>